**MAŠTAĽNÝ HNOJ**

Je najdôležitejším organickým hnojivom s vysokým obsahom mikroorganizmov, ktoré rozkladajú organické látky. Obohacuje pôdu humusom, ktorý zlepšuje štruktúru, vlahové, tepelné a vzdušné vlastnosti pôdy, udržiava a zvyšuje úrodnosť pôdy.

**Je zmes pevných a tekutých výkalov hospodárskych zvierat s podstielkou.**

Z tejto zmesi sa stáva maštaľný hnoj až po procesoch zmien a premien, kedy dozreje. Zrenie prebieha kvasením a hnitím, čo sú chemicko-biologické procesy, kedy sa jednotlivé zložky maštaľného hnoja rozkladajú a menia na látky iného kvalitatívneho zloženia.

**Význam maštaľného hnoja :**

* je zdrojom rastlinných živín, obsahuje takmer všetky živiny, ktoré rastlina potrebuje,
* je zdrojom humusotvorných látok, ktoré priaznivo ovplyvňujú fyzikálne, chemické a biologické vlastnosti pôdy,
* je prirodzenou očkovacou látkou, ktorou sa do pôdy dodáva veľké množstvo mikroorganizmov,
* pri jeho rozklade vzniká veľké množstvo CO2 , ktoré spolu s metánom nakypruje pôdu, podporuje zvetrávacie a uvoľňovacie procesy v pôde.

**Kvalita a chemické zloženie** maštaľného hnoja závisí od :

**Množstva, kvality skrmovaných krmív a spôsobu kŕmenia**– prejavuje sa v obsahu živín v maštaľnom hnoji. Pri výkrmovom chove sa produkuje hnoj s vyšším obsahom živín, pretože vo výžive

sa skrmuje vyššie percento koncentrovaných krmív. Výkaly zvierat

vo výkrme majú vyšší podiel organických látok.

**Druhu a veku zvierat –** mladé zvieratá poskytujú hnoj chudobnejší

na dusík. V hnoji hovädzieho dobytka je menší obsah fosforu ako

pri ošípaných a hydine.

**Množstvo a kvalita podstielky –** sa významne podieľa na kvalite maštaľného hnoja. Dôležitá je u podstielky najmä jej schopnosť viazať tekutiny a plyny, ktoré sú rozhodujúce pre činnosť mikroorganizmov na rozklad výkalov. Najčastejšie sa používa slama ozimných obilnín. Jej potreba na deň sa pohybuje podľa druhu zvierat od 1 – 7 kg. Slama sa upravuje rezaním na rezanku, ktorá má väčší objem a lepšie viaže tekuté a plynné zložky v hnoji.

**Spôsob výroby a ošetrovania maštaľného hnoja –** má najväčší vplyv na kvalitu vyrobeného hnoja. Ošetrovanie sa robí počas zrenia hnoja, trvá od uloženia do hnojísk až po rozhádzanie na pozemok

a zapracovanie do pôdy.

 Rozmetadlo maštaľného hnoja

Domáca úloha:

Pozorne si prečítajte text a do zošitov zo ZZV opíšte to, čo je vyznačené červeným.